I 1731 ble en kadettskole etablert som tok i bruk palasset og et nabobygg. På slutten av 1800-tallet ble Mensjikovpalasset restaurert og tatt i bruk som museum for kadettkorpset. I 1924 ble museumssamlingene flyttet til Eremitasjen og andre museum. I perioden 1956-1981 ble palasset restaurert enda en gang og åpnet for publikum som en del av Eremitasjen med en samling av russisk kunst fra sent 1600-tall og tidlig 1700-tall.